Un langt herin in den Tolor
Un halt wat rut un smitt taum Schreck
Von uns' veninschen dummen Buren
Pirdappel ehr an ehre langen Uhren.
»Ich frag euch, ist dies Gänsedreck?«
Un ward sin Bauk tausamen slahn
Un ut de Kirch herute gahn.
Un buten up den Kirchhof stahn
Tausamen wedder unsre Buren
Un kratzen sick de langen Uhren
Un holl'n so'n rundes Ding in Hän'n
Un dreihn un wenn'n
Un dauhn dat linksch un rechtsch betrachten,
Bet Schultenvadder endlich seggt:
»Hei is doch kläuker, as wi dachten!
Ja, de Herr Paster, de hett recht:
De Eier hett kein Gaus nich leggt.«